en en en ml ml ml ml ml ml ml ml ml ml ml en ml ml ml ml ml ml ml ml ml ml ml ml el ml ml ml ml ml ml ml ml ml ml ml ml ml ml ml el ml ml ml ml ml ml ml ml ml el ml ml ml ml ml ml ml ml ml ml ml ml ml ml ml ml ml ml el ml ml ml ml ml ml ml ml ml ml ml ml ml ml ml ml ml ml ml ml ml ml ml ml el ml ml ml ml ml ml ml ml ml ml ml ml ml ml ml ml ml ko ml ml ml ml ml ml ml ml el ml ml ml ml ml ml ml ml ml ml ml ml el en en ml ml ml ml ml ml ml ml ko ml ml ml ml ml ml ml el ml ml ml ml ml ml el ml ml ml ml ml ml ml el ml ml ml ml ml ml ml el ml ml ml ml ml ml ko ml ml ml ml ml ml ml ml ml ml ko ml ml ml ml ml ml el ml ml ml ml ml ml ml el ml ml ml ml ml ml ml ml ml ml el ml ml ml ml ml ml ml ml ml el ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml da ml ml en en ml ml ml ml ml ml ml ml ml ml ml en en en en es ml en en de da en da cs en en cs da en en en cs cs da da en en cs cs en en en en da da en ml ml ml ml ml ml ml da cs cs en en cs cs da da cs en en cs en cs da en en en cs cs da en cs da en da en en en en en en en
ഭാര്യക്ക്‌ ഒരു ആഗ്രഹം കുബ്ബൂസ് തിന്നണം.. കാലം കുറെ ആയി പറയുന്നു.പക്ഷേ നടന്നില്ല ഇതുവരെ.അമ്പതു കിലോ സ്വർണവും അഞ്ഞൂറ് സാരിയും കൊണ്ട് കൊടുത്താലും മുഖത്ത് ഒരു വീർപ്പിക്കൽ കാണാം ഇത്തവണയും കൊണ്ട് വന്നില്ല അല്ലെ കുബ്ബൂസ്. അതങ്ങിനെ ആണ് അനുഭവസ്തർക്ക് അറിയാം. (കസ്റ്റംസ് ഉദ്യോഗസ്ഥരോട് ഒരു ഉദാഹരണം പറഞ്ഞതാണ്‌ ദയവു ചെയ്തു അമ്പതു കിലോ പിടിക്കാൻ ആയിട്ട് അങ്ങോട്ട്‌ വരരുത്..ഇനി ഇപ്പൊ വന്നാൽ എന്റെ അവസ്ഥ കണ്ടു നിങ്ങള് പിടിച്ചതിൽ നിന്നും കുറച്ചു എനിക്ക് തരേണ്ടി വരും)ബഷീറിന്റെ പൂവൻ പഴം കഥ പോലെ ഇന്നത്തെ കാലത്ത്  ചപ്പാത്തി കൊടുത്തിട്ട് രെണ്ട്‌ തല്ലും കൊടുത്തു ഇതാണ് കുബ്ബൂസ് എന്ന് പറഞ്ഞു കഴിപ്പിക്കാൻ പറ്റില്ല.. എട്ടിന്റെ പണി കിട്ടും.
പുറത്തിറങ്ങുന്നതിനു മുന്നേ വരും ഗാർഹിക പീഡനത്തിനു ഒരു അറസ്റ്റും പിന്നെ എ.സി റൂമിൽ ഇരുന്നു കൂലം കുഷിതമായി സ്ത്രീ സ്വാതന്ത്ര്യ ചർച്ചകൾ നടത്തുന്ന കുറച്ചു പേരും..എ സി റൂമിന്നു ഇറങ്ങിയിട്ട് റോഡു പണിയിലും, മെക്കാട് പണിയിലും, പൊരി വെയിലത്തും കഷ്ടപെടുന്ന സ്ത്രീകളെ കുറിച്ച് നിങ്ങൾ എന്താ മിണ്ടാത്തെ എന്ന് ചോദിക്കണം തോന്നാറുണ്ട് പക്ഷേ പറ്റില്ല. കാരണം ഒരുത്തൻ പ്രവാസി ആയാൽ പിന്നെ അവനു സ്വന്തം നാട് അച്ചി വീട് പോലെ ആണ്.
അതായത് ഉണ്ടാക്കിയാൽ വല്ലതും തരും തിന്നിട്ടു ഒരു മൂലയ്ക്ക് അടങ്ങി ഇരുന്നോണം, നാട്ടു നടപ്പുകൾ അറിയാതെ എവിടെയും പോയി ഡയലോഗ് അടിക്കാൻ പാടില്ല എന്ന് സാരം. അച്ചി വീട്ടിലേക്കു കൈ വീശി വന്നാൽ മര്യാദ ഉണ്ടാവില്ല.. ചിലപ്പോൾ കഞ്ഞി വെള്ളം .കിട്ടില്ല. എന്തേലും കൊണ്ട് ചെന്നാൽ അവര് പങ്കു വച്ച് എടുത്തോളും .നാട്ടിൽ എത്തിയാൽ അവൻ കൊണ്ട് പോയ പെട്ടിയിൽ പോലും ചിലപ്പോൾ അവനു അവകാശം കാണില്ല ..ആരും തല്ലു കൂടാതെ അവനു അവകാശപ്പെട്ട ഒരു പെട്ടി ചിലപ്പോൾ വരും..അവന്റെ അവസാനത്തെ പെട്ടി അതിനു വേണ്ടി ആരും തല്ലു കൂടില്ല..കുറഞ്ഞു പോയി എന്ന് മുഖവും വീർപ്പിക്കില്ല ..
ഓ കുബ്ബൂസിന്റെ കാര്യം ഇത്രയ്ക്കു പരത്തണ്ട എന്നാവും നിങ്ങൾ കരുതുക..പോട്ടെ അങ്ങ് ക്ഷമിക്കു..അവസാനം ഒരു യാത്രയിൽ ഒരു പാക്കറ്റ് കുബ്ബൂസ് വാങ്ങി..അളവും തൂക്കവും കൃത്യമായിട്ട്‌ നോക്കി പ്രവാസിയുടെ വിയർപ്പിന്റെ പങ്കു പറ്റുന്ന എയർവേയ്സ് എമാന്മാർക്ക് അറിയില്ലല്ലോ ആ കുബ്ബൂസിൽ ആണ് ഒരു കുടുംബ ജീവിതത്തിന്റെ സമാധാനം അടങ്ങി ഇരിക്കുന്നതെന്ന്.. അത് കൊണ്ട് വളരെ ബുദ്ധിമുട്ടി അളവ് കൂടുകയോ എന്നാൽ ഒട്ടു കുറയുകയോ ചെയ്യാത്ത വണ്ണം പെട്ടിയിൽ കുബ്ബൂസ് ഇട്ടു കെട്ടി..
ഭാര്യയുടെ ചിരകാല അഭിലാഷം സാധിപ്പിച്ചു കൊടുക്കാൻ പോകുന്നു എന്ന സന്തോഷത്തിൽ ഭാര്യയെ  വിളിച്ചു പറഞ്ഞു..മട്ടണ്‍ കറി ഉണ്ടാക്കു കുബ്ബൂസ് ഞാൻ കൊണ്ട് വരാം രാവിലത്തെ പ്രാതൽ അതാക്കാം എന്നും പറഞ്ഞു... അങ്ങിനെ കുബ്ബൂസും കൊണ്ട് നാട്ടിൽ എത്തി..കുടുംബത്തിൽ ആദ്യമായി കുബ്ബൂസ് കൊണ്ടുവന്ന മഹാൻ എന്ന് ഞെളിഞ്ഞു വീട്ടിൽ എത്തിയപ്പോൾ പണി പാളി..സ്വന്തം, ബന്ധം, അയൽവക്കം എല്ലാം കൂടെ ഒരു കുഞ്ഞു ജനക്കൂട്ടം  കുബ്ബൂസ് കാണാൻ എത്തിയിട്ടുണ്ട്. കൊണ്ട് വന്നവനെ ഒരു മൂലയ്ക്ക് തള്ളി വിട്ടിട്ടു എല്ലാരും കുബ്ബൂസ് കാണാൻ പോയി..
കൊണ്ട് വന്ന കുബ്ബൂസ് ഒരു പാക്കറ്റ് അതിൽ  മൊത്തം പത്തെണ്ണം..പക്ഷേ  അത് കാണാനും രുചിക്കാനും വന്ന അംഗ സംഖ്യ അതിലും കൂടുതൽ..സോഫയിൽ ഒരു മൂലയ്ക്ക് ഇതൊക്കെ കണ്ടു ഇരിക്കുമ്പോൾ ഓരോരുത്തർ ഓരോ പ്ലേറ്റ് എടുക്കുന്നു..അങ്ങിനെ തിന്നാൽ കമ്പനിക്ക് മുതലാവില്ല എന്ന് മനസിലായി..ഉടനെ തന്നെ കുബ്ബൂസ് തിന്നേണ്ടത്  എങ്ങിനെ എന്ന് ഒരു ചെറിയ വിവരണം നടത്തി ..കുറച്ചു മട്ടണ്‍ കറി എടുത്തു ഒരു പാത്രത്തിൽ വച്ച് എല്ലാരും ചുറ്റി നിന്ന് കുറേശെ മുക്കി കഴിക്കണം..അങ്ങിനെ അവർ കുബ്ബൂസ് കഴിക്കൽ തുടങ്ങി..ഒരു കോഴി ഫാമിൽ   തീറ്റ ചുറ്റി നിന്ന് തിന്നുന്ന കോഴികളെ ഓർമ വന്നു... ഡെമോ കാണിക്കാൻ എടുത്ത ഒരു തുണ്ട് കയ്യിൽ ഉണ്ടായിരുന്നത് ഭാര്യ തട്ടി പറിച്ചു കൊണ്ട് പോയി..നിങ്ങൾ എന്നും തിന്നുന്നതല്ലേ നിങ്ങൾക്ക് ദോശ ചുട്ടു തരാം ഇത് ഞാൻ കഴിക്കട്ടെ... കുബ്ബൂസ്സിനു കിട്ടുന്ന ഒരു മര്യാദ നോക്കണേ, പ്രവാസിയുടെ അടുക്കളയിലും, ഫ്രിഡ്ജിലും ആയി ഉണങ്ങുന്നതു വരെ കിടന്നു പിന്നെ ഒട്ടകത്തിനു ഭക്ഷണമായിട്ടു പോകാറുള്ള കുബ്ബൂസ് വിചാരിച്ചു കാണില്ല ഇത്രയും നല്ലൊരു വരവേൽപ്പ് അതിനു കിട്ടുമെന്ന്...
രാത്രിയിൽ ഫ്ലയിറ്റിൽ കയറിയതാണ്..ഇപ്പൊ മണി പത്തായി..കിട്ടാൻ പോകുന്ന ദോശ വരുന്നത് വരെ വെറുതെ ഇരിക്കണ്ട എന്ന് കയറി കുളിച്ചു വന്നപ്പോൾ കുബ്ബൂസ് മഹാമഹം കഴിഞ്ഞു മറ്റുള്ളവർ ഒഴിഞ്ഞിരിക്കുന്നു. തിന്നാൻ തന്ന ദോശ ഒരു തുണ്ട് വായിലേക്ക് വൈക്കുമ്പോൾ ഭാര്യയുടെ ഡയലോഗ് മട്ടനും കൂട്ടി കുബ്ബൂസ് കഴിക്കാൻ എന്തൊരു ടേസ്റ്റ് ആയിരുന്നു.ഇതിനെ ആണോ നിങ്ങൾ ഓ എന്നും കുബ്ബൂസ് തന്നെ എന്ന് ഒരു വിരസതയിൽ പറയുന്നത്...
കഴിച്ച ദോശ താഴേക്ക്‌ ഇറങ്ങി പോകുമ്പോൾ മനസ്സിൽ ഓർത്തു   പരിപ്പും, ജാമും, മട്ടനും,  ചിക്കനും, തൈരും, ചായയിൽ മുക്കിയും മൂന്നു നേരം ഒരേ സാധനം തിന്നുന്നതും ജീവിതത്തിൽ ഒരിക്കൽ മട്ടനിൽ മുക്കി തിന്നുന്നതിനും ഒരുപാട് വ്യത്യാസം ഉണ്ട് എന്ന് പറയണം എന്നുണ്ടായിരുന്നു..പക്ഷേ വന്ന അന്ന് തന്നെ കരാർ  ലംഘിച്ചു വെടി വയ്പ്പ് നടത്തുന്ന പാക്കിസ്ഥാൻ മിലിട്ടറി ആവണ്ട എന്ന് കരുതി അത് മനസ്സിൽ അടക്കി..
എടീ ഒരു വിസിറ്റ് വിസ തയ്യാറാക്കുന്നുണ്ട് നിന്നെ ഒരു മൂന്നു മാസം അവിടേക്ക് കൊണ്ട് പോകണം...
സന്തോഷത്തിൽ അവളു തുള്ളിച്ചാടി, നിങ്ങളും കരുതുന്നുണ്ടാവും എന്തൊരു സ്നേഹമുള്ള ഭർത്താവെന്നു, ഹല്ലാ പിന്നെ, കുബ്ബൂസ് കഴിക്കുന്നവരുടെ അസോസിയേഷനെ പുച്ചിച്ചാൽ വെറുതെ ഇരിക്കാൻ പറ്റുമോ..മൂന്നു മാസം ഇവളെ അവിടെ കൊണ്ട് പോയി മൂന്നു നേരം കുബ്ബൂസ് തീറ്റിച്ചു ഒരു എട്ടിന്റെ പണി കൊടുക്കാൻ അതിനു വേണ്ടിയല്ലേ ഈ തീരുമാനം...സംഭവം രഹസ്യമാക്കി വയ്ക്കണം കേട്ടോ, ഇനി നിങ്ങളിത് വായിച്ചിട്ട് അവളോട്‌ പറഞ്ഞേക്കരുത് പിന്നെ എനിക്ക് പതിനാറിന്റെ പണി കിട്ടും..ഹല്ല പിന്നെ പ്രവസിയോടാ കളി....
അരികിൽ വരൂ ഒരു നൊടിയിൽ ...
ഞാനറിയാതെ കടന്നു പോകും ഏതോ യാമത്തിൽ...
തിരികെ തരാൻ എന്തുണ്ട് നിന്നെ
മിഴികളിൽ നീ നിറച്ചു തന്നതു
മറുജന്മം ഒന്നിൻ മൊഴി തേടിടും ഞാൻ ...
Posted by Sajeed Noohkhan at 22:43 No comments:
Wednesday, 22 October 2014
എഴുന്നേറ്റു ഒരു വാക്കു മിണ്ടു..
മരണം ഒരു നിമിഷത്തെ തലോടലാണ്
ആണ്ടുകൾ മുറിച്ച ബന്ധ വൃക്ഷങ്ങളിൻ
ആറിടാത്ത നോവിൻ വേരുകളുണ്ട് മനസ്സിൽ
ആഴ്ചയിൽ മുറിഞ്ഞകന്ന ബന്ധത്തെ ഞാൻ
ആ മുറിവുണക്കിടാൻ വേറൊന്നും വേണ്ട
ആറിടാത്ത നോവിൻ വേരിൻ ചാറു മതി...
ദിനം നോവു വിൽക്കുന്ന യൂദാസ് ആണ്...
കദന ഭാരത്തിൽ പറന്ന മേഘം
ഇരുളകറ്റി ചിരി തൂകി നിന്നു
നിർമല ഹൃദയ കവാടം വരെ
Posted by Sajeed Noohkhan at 22:40 No comments:
നന്ദുവിന് ആലോചിച്ചിട്ട് ഒരു എത്തും പിടിയും കിട്ടുന്നില്ല.ആദ്യമായിട്ട് അമ്മായിയമ്മ, മരുമകൾ പോര്  ആരംഭിച്ചത് എന്ന്.. അതെങ്ങിനെ പരിഹരിക്കും. കല്യാണം കഴിഞ്ഞ നാൾ മുതൽ നന്ദു ആലോചിക്കുന്നതാണ് ഇതൊക്കെ.. പക്ഷേ ഒരു രക്ഷയുമില്ല. ലോകത്തെ സകല യുദ്ധങ്ങളും  എഴുതിയ ചരിത്രകാരന്മാർ  പോലും ഈ ഒരു വിഷയം എഴുതാതെ പോയത് അമ്മയെയോ, ഭാര്യയെയോ പേടിച്ചിട്ടാവും എന്ന് നന്ദു കരുതി.. എന്ത് ചോദിച്ചാലും ഉത്തരം തരുന്ന ഗൂഗിൾ പോലും  ഇക്കാര്യത്തിൽ നിസ്സഹായമായിരുന്നു...
ഇങ്ങിനെ ആലോചിക്കാൻ നന്ദുവിന് കാരണമുണ്ട് . കല്യാണം കഴിഞ്ഞിട്ട് വർഷം ഒന്നേ ആയിട്ടുള്ളൂ. അതിനിടക്ക് വീട്ടിനുള്ളിൽ അമ്മയും ഭാര്യയും അതിർത്തികൾ നിശ്ചയിച്ചിരിക്കുന്നു. അതിർത്തികൾ ലംഘിച്ചാലും ഇല്ലെങ്കിലും ദിവസവും വെടി വൈപ്പ്  ഉറപ്പാണ്.ഇവിടെ ഒരു യു എന്നിന്റെ ആവശ്യം വേണ്ടതാണ്. പക്ഷേ ഈ ഒരു  കാര്യത്തിന് മാത്രം അങ്ങിനെ ഒന്നില്ലാതെ പോയി.
വെടി വൈപ്പിന് ഇടയ്ക്കു  പെട്ടുപോകുന്ന തന്റെ കാര്യമാണ് കഷ്ടം. വെടി നിർത്തൽ  കരാറിന് ശ്രമിച്ചപ്പോളൊക്കെ  തലയ്ക്കു മേലെ കൂടെ മിസ്സൈലുകൾ പറന്നു പോകും. ശെടാ,  ഇതെങ്ങിനെ നിർത്തും .  ആലോചനകൾക്ക് ഒടുവിൽ നന്ദു ഒരു തീരുമാനത്തിൽ എത്തി. അതൊന്നു പരീക്ഷിച്ചു നോക്കാം. ഒരു ഇന്റർനെറ്റ്‌ കണക്ഷൻ എടുത്തു കൊടുത്തു ഒരു ഫേസ് ബുക്ക്‌ അക്കവുണ്ടും തുറന്നു  ഭാര്യക്ക്‌ കൊടുത്താൽ അവള് അതിൽ മുങ്ങി കിടന്നോളും. ആക്രി സാധനം എടുക്കുന്നവനു പോലും ഇപ്പോൾ അതുണ്ട് . അപ്പോൾ ഇവൾക്കും ഒന്നിരിക്കട്ടെ. ആദ്യം ഒരു കമ്പ്യൂട്ടർ  വാങ്ങണം.  പിന്നെ ഇവളെ ഇതൊക്കെ ഒന്ന് പഠിപ്പിച്ചു  എടുക്കണം.അവൾക്കു ഇതൊന്നും അറിയില്ല. ആഹ് ശ്രമിക്കാം. പോയാൽ കുറച്ചു  കാശ്,കിട്ടിയാൽ നല്ല മനസമാധാനം ഒന്ന് ശ്രമിക്കാം.
ശ്യാമേ, നീ ഒന്ന് റെഡി ആയെ നമുക്ക് ഒരു സ്ഥലം വരെ പോകാം
ഓ, സിനിമക്ക്,  എന്നിട്ട് വേണം അതിൽ ഇനി വല്ല അമ്മായിഅമ്മ  പോര് ഉണ്ടെങ്കിൽ അത് കണ്ടു ഇവൾക്ക് ട്രെയിനിംഗ്  എടുക്കാൻ.എന്നൊക്കെ പറയണം എന്ന് നന്ദുവിന്  തോന്നി. പറഞ്ഞില്ല.കാരണം കല്യാണത്തിന് ശേഷം ചിലതൊക്കെ  പറയണം എന്ന് ആഗ്രഹിക്കാനേ കഴിയു പക്ഷെ പുറത്തു  വരില്ല.
നീ വാ, നമുക്ക് ഒരു സ്ഥലം വരെ പോയി വരാം.
എടാ, നീ ഇത് എവിടെക്കാ അവളേം വിളിച്ചു പോകുന്നെ? അമ്മയാണ്.
ഒന്നുമില്ല അമ്മേ . കടയിൽ ഒന്ന് പോകണം. ഒരു സാധനം വാങ്ങണം.
അതെന്താ, ആ കടയിൽ ഞാൻ കൂടെ വന്നാൽ ? അമ്മയുടെ നാഗവല്ലി ഡയലോഗ്
തൊട്ടടുത്ത്‌ ഒരു മുറുമുറുപ്പ് നന്ദു കേട്ടു . വയസു കാലത്ത് അടങ്ങി ഒതുങ്ങി ഇരിക്കാൻ വയ്യ. ഭാര്യയുടെ വക നകുലേട്ടൻ പാർട്ട്‌..
പലപ്പോഴും നന്ദുവിന് അതിശയം തോന്നിട്ടുണ്ട് ഈ മുറുമുറുപ്പ് എന്ന സാധനം. കൃത്യമായ ടൈമിങ്ങിൽ ഇതെങ്ങിനെ വരുന്നു. വരുന്ന സാധനം ഒരല്പം കേൾവി കുറവുള്ള അമ്മ കൃത്യമായി കേൾക്കുകയും ചെയ്യും. ഭയങ്കര മാജിക്‌ തന്നെ ഇത്. ചിന്തിച്ചു  നില്ക്കവേ തന്നെ തിരികെ അമ്മ ഒരു മിസൈൽ അയച്ചു  കഴിഞ്ഞിരുന്നു.
വയസു  തൊരപ്പൻ എലിക്കു പൌഡർ ഇട്ട പോലെ ഇരിക്കുന്ന നിന്റെ തള്ള ഇല്ലേ അവൾക്കാ ..
നന്ദു ഒരുനിമിഷം അമ്മായിഅമ്മയെ ഓർത്തു . അമ്മ പറഞ്ഞതിൽ സത്യമുണ്ടോ?ഏയ്, അത്രയ്ക്ക് ഒന്നും ഇല്ല. ഇതിനിടക്ക്‌ ഭാര്യയുടെ മിസൈൽ ചെവിയുടെ സൈഡിൽ ഉരസി പുറത്തേക്കു  പോയി..
തൊരപ്പൻ എലിയെ പോലെ ഇരിക്കുന്നത് എന്റെ അമ്മ അല്ല നിങ്ങളാ തള്ളെ
ഇത് നിയന്ത്രിച്ചില്ലെങ്കിൽ  തനിക്കു പ്ലേഗ് വരും എന്ന് മനസിലായപ്പോൾ നന്ദു  ഇടപെട്ടു.
രെണ്ട്‌ പേരും നിർത്തിക്കെ. എന്നിട്ട് രെണ്ട്‌ പേരും റെഡി ആകാൻ നോക്ക്. കടയിൽ പോവാം.
റെഡി ആകാൻ പോകാൻ നേരത്ത് ഭാര്യ നിറതോക്കിൽ ബാക്കി ആയ അവസാനത്തെ വെടി പൊട്ടിച്ചു..
അല്ലേലും നിങ്ങൾ അമ്മ ഇല്ലാതെ പുറത്തു പോവില്ലാന്ന് അറിയാം. രാത്രിൽ റൂമിൽ വരുമ്പോൾ, പാലെ, തേനെ, ചക്കരെ, ഇന്നങ്ങോട്ട് വാ ഞാൻ വച്ചിട്ടുണ്ട്.
നന്ദു ഒന്ന് ഞെട്ടി. ദൈവമേ ലാസ്റ്റ് വെടി തന്റെ വീക്നെസ്സിൽ വച്ചിട്ടാണല്ലോ അവളു പോയത്. ഒരു പുരുഷ സംഘടന ഉണ്ടായാൽ ഇത്തരം അടിയന്തിര സാഹചര്യങ്ങളിൽ പുരുഷന് താമസിക്കാൻ ഒരു അഭയാർഥി ക്യാമ്പ്‌ ഉണ്ടാക്കാൻ വേണ്ടി ശക്തമായി വാദിക്കണം.  ഹല്ല പിന്നെ, പശുവിനെ കഴുത്ത് അനക്കാൻ വയ്യാതെ പുൽമേട്ടിൽ കെട്ടി ഇട്ടു പോയാൽ പാവം പശു എന്ത് ചെയ്യും.
യുദ്ധത്തിന്റെ ചൂട് കടയിൽ എത്തിയപ്പോഴും തീർന്നിരുന്നില്ല.. ഇടയ്ക്കൊക്കെ ചെറു പടക്കങ്ങളുടെ ഒച്ചയോടെ ഞെരിഞ്ഞമർന്നു പോയിരുന്നു...ഭാര്യക്ക്‌ 250 റാമിൽ ഒരു ലാപ്‌ ടോപ്‌ മേടിച്ചപ്പോൾ അമ്മക്ക് നിർബന്ധം അത് പോലെ ഒന്ന് വേണമെന്ന്..അതില്ലാതെ അവിടെ നിന്നും അനങ്ങില്ല എന്നായപ്പോൾ എന്നാൽ പിന്നെ അതായിട്ടു കുറയ്ക്കണ്ട എന്ന് കരുതി അമ്മയ്ക്കും ഒന്ന് വാങ്ങിച്ചു..പക്ഷേ ,അവൾക്കു 250 റാമിന്റെ ആണ് വാങ്ങിയതെങ്കിൽ എനിക്ക് ഒരു 500 കൃഷ്ണന്റെം ഉണ്ടെങ്കിൽ ഒരു നൂറു അയ്യപ്പന്റെം കൂടെ ഉള്ള കുന്ത്രാണ്ടം എടുക്കു എന്ന് അമ്മ പറഞ്ഞത് കേട്ട്  സൈൽസ് മാൻ ബോധം കേട്ട് വീണു, പാവം ഇപ്പോഴെങ്കിലും അവൻ സ്വബോധത്തിൽ എത്തിയോ എന്തോ..
എന്തായാലും എല്ലാം  വാങ്ങി, ഇന്റർനെറ്റ്‌ സെറ്റ് ചെയ്തു അമ്മയേം ഭാര്യയെയും കഴിയുന്ന പോലെ ഒക്കെ അത് ഉപയോഗിക്കാൻ പഠിപ്പിച്ചപ്പോൾ നന്ദുവിന് സമാധാനമായി..ഇനി അതിനകത്ത് മുങ്ങി കിടന്നോളും..ഈ സീരിയൽ കാണുന്നതിലും ഭേദം ഇതാണ്...അത് കണ്ടു കണ്ടാണ്‌ അതിലുള്ള അമ്മായി അമ്മ മരുമകൾ പോരിന്റെ വേറെ ഒരു വെർഷൻ ഇവർ ഇവിടെ അവതരിപ്പിക്കുന്നത്‌..
അങ്ങിനെ ആഴ്ച കഴിഞ്ഞു കുടുംബ കലഹങ്ങൾ പഴയത് പോലെ അത്ര അത്രയ്ക്ക് ഇല്ല, ഗണ്യമായ ഒരു കുറവ് അതിൽ സംഭവിച്ചിരിക്കുന്നു..അമ്മ ഒരു ഭാഗത്ത്‌ നെറ്റിൽ കുത്തി ഇരിക്കും, ഭാര്യ ഒരു ഭാഗത്ത്‌ നെറ്റിൽ കുത്തി ഇരിക്കും..ആകെ നന്ദുവിന് ഉണ്ടായ ഒരു ബുദ്ധിമുട്ട് ജോലി കഴിഞ്ഞു വിശന്നു വലഞ്ഞു വരുമ്പോൾ ഭക്ഷണം കിട്ടാൻ ഒരു ബുദ്ധിമുട്ട്..ചിലപ്പോൾ അടുക്കളയിൽ കയറി നന്ദു തന്നെ ചോറെടുത്ത് കഴിക്കും..എന്നാലും സാരമില്ല മനുഷ്യന് മനസമാധാനം ഉണ്ടല്ലോ എന്ന് നന്ദു കരുതി..
ഒരു ദിവസം ഓഫീസ് കഴിഞ്ഞു  വന്നപ്പോൾ ഭാര്യയും അമ്മയും ഭയങ്കര ചാറ്റിങ്ങിൽ ..ആണ്.  ഒന്ന് പോയി നോക്കിയാലോ. പതിയെ ഒരു പൂച്ചയെ പോലെ പമ്മി പമ്മി നടന്നു. . രെണ്ട്‌ ഭാഗത്തായിട്ടു തിരിഞ്ഞു ഇരിക്കുന്നു അമ്മയും ഭാര്യയും.  ലാപ്ടോപ് മടിയിൽ വച്ച്  അവർ ചാറ്റിങ്ങിൽ ആണ്.  പാവങ്ങൾ ഒരു ശല്യവും തനിക്കു തരാതെ ഇരിക്കുന്നു. ഇവരെയാണോ താൻ ഇത്രയും നേരം ഇന്ത്യ , പാകിസ്ഥാൻ എന്നൊക്കെ പറഞ്ഞു അധിക്ഷേപിച്ചത്. കുറ്റബോധത്തിൽ തല കുനിഞ്ഞു പോകാതെ ഇരിക്കാൻ ഒരു കൈ കൊണ്ട് തല നിവർത്തി  പിടിച്ചു തിരികെ നടക്കുമ്പോൾ ഒരു ശങ്ക. ശങ്കകൾ മനുഷ്യന് ഉണ്ടാവണമല്ലോ. ശ്രീശാന്ത്‌ തൂവാല അരയിൽ  തിരുകിയപ്പോൾ ഡൽഹി പോലീസിന് പോലും ശങ്ക വന്നില്ലേ. അതിനു ശേഷം പല ക്രിക്കറ്റ്‌ കളിക്കാരും അലക്കിയ തുണി പോലും വീടിനു വെളിയിൽ തൂക്കാറില്ല എന്നാണു കേട്ടത്. അത് എന്തെങ്കിലും ആവട്ടെ.ശങ്ക വന്നതും വീണ്ടും ഒരു എത്തി നോക്കൽ  ആഗ്രഹം മനസ്സിൽ ലഡുവും, ജിലേബിയും, സമൊസയുമൊക്കെ പൊട്ടിച്ചു.
ശങ്ക മറ്റൊന്നും അല്ലായിരുന്നു, ഇത്രയും ഗൌരവമായി ചാറ്റ് ചെയ്യാൻ മാത്രം ഇവർക്ക്  എന്താണ് ഉള്ളത്? ആരോടാവും ചാറ്റ് ചെയ്യുന്നത്? . അറിയാനുള്ള ആഗ്രഹം അടക്കാൻ വയ്യാതെ വന്നപ്പോൾ ഗൾഫുകാരനെ പോലെ ആയി. വന്ന വഴിയെ തിരിച്ചങ്ങോട്ടു പോയി. പഴയ സ്ഥലത്ത് നിലയുറപ്പിച്ചു. അവരുടെ ലാപ്ടോപ് സ്ക്രീനിലേക്ക് നോക്കി. ഒരിക്കലെ നോക്കിയുള്ളൂ തല കറങ്ങിയിട്ട് പഴയപടി തിരിച്ചു വന്നിരുന്നു. അതൊന്നു വായിച്ചു നോക്കി.
അമ്മ: എന്താടി ഒരുങ്ങി കെട്ടിയ പ്രൊഫൈൽ പിക്ചർ ഇട്ടു ആരെ മയക്കാനാടി?
ഭാര്യ: ദേ,തള്ളേ വേണ്ടാതീനം പറഞ്ഞാൽ ഞാൻ ബ്ലോക്ക്‌ ചെയ്യുമേ പറഞ്ഞേക്കാം.
അമ്മ ഓ, പിന്നേ നീ ബ്ലോക്ക്‌ ചെയ്‌താൽ എനിക്ക് ബിൽ ഗെറ്റ്സിനെ കിട്ടുമെടീ.
ഭാര്യ: ബിൽ ഗെറ്റ്സ് എന്ന് ശെരിക്കൊന്നു പറഞ്ഞു നോക്ക് നിങ്ങളുടെ പൽ സെറ്റ് ഇളകി താഴെ വീഴും...
അമ്മ: നിന്നെ പറഞ്ഞിട്ട് കാര്യമില്ലെടീ ഒരുമ്പെട്ടവളെ, എന്റെ ഒരു ഫോട്ടോ ഇട്ടിട്ടു ഇത്രയും നാളായിട്ട് നിനക്കൊരു ലൈക്‌ തരാൻ തോന്നിട്ടുണ്ടോടി.
ഭാര്യ: ഓ പിന്നെ ലൈക്‌. ചപ്പാത്തി പലകയിൽ മാവ് വിതറിയ പോലെ ഒരുങ്ങി കെട്ടി ഇരുന്നാൽ എന്റെ പട്ടി തരും ലൈക്‌. നിങ്ങളുടെ ഫ്രണ്ട് ലിസ്റ്റിൽ ഉള്ള അപ്പുറത്തെ ആ കമലാക്ഷി തള്ളയെയും, ദാക്ഷായണി തള്ളയും കൂടെ എനിക്ക് തെറി പറഞ്ഞു കമന്റ്സ് ഇട്ടില്ലേ. നിങ്ങളുടെ ഐ . ഡി ഹാക്ക് ചെയ്തു എല്ലാറ്റിനേം വൈറസ്‌ കേറ്റി തീർത്തു കളയും.
അമ്മ:   നീ അല്ലേടി കുറെ ഫേക്ക്  ഐ ഡി ഉണ്ടാക്കി വന്നു എനിക്ക് വൃത്തികെട്ട കമന്റ്സ് ഇട്ടതു. ഞാൻ അറിയില്ല എന്ന് കരുതിയോ?. നീ ഇങ്ങു വാടീ എന്റെ ഐ ഡി ഹാക്കാൻ. നല്ല ഒന്നാംതരം പാസ്‌ വേർഡും , ആന്റി വൈറസും എനിക്ക് ഉണ്ടെടി.
ഭാര്യ: ഹ, ഹഹഹ, പാസ്‌ വേർഡ്‌ എനിക്കറിയാം, എണ്ണയും കുഴമ്പും എന്നല്ലേ, പിന്നെ ആന്റി വൈറസിന്റെ കാര്യം അതും എനിക്കറിയാം. ഒരിക്കൽ വൈറസ്‌ കയറി ക്ലീൻ ചെയ്യണം എന്ന് പറഞ്ഞപ്പോൾ അത് എടുത്തു വാഷിംഗ്‌ മെഷിനിൽ ഇട്ട ആളാ ഈ പറയുന്നത്.
അമ്മ: അത് നീ അല്ലേടി പറഞ്ഞത് വാഷിംഗ്‌ മെഷിനിൽ ഇട്ടാൽ വൈറസ്‌ പോകുമെന്ന്..
ഭാര്യ: ഞാൻ പറഞ്ഞാൽ ഉടനെ എന്തും ചെയ്യുമോ.. എന്നാൽ നിങ്ങളു പോയി കിണറ്റിൽ ചാടു...
അമ്മ: ഭാ, #₹₹്#@$$ നിന്റെ തള്ളയോട് പോയി പറയെടി കിണറ്റിൽ ചാടാൻ..
ഭാര്യ: ഏഴു എണ്ണത്തിൽ എനിക്ക് നാല് ക്ലിപ്പ് കിട്ടിയല്ലോ..ഞാൻ തരില്ല അമ്മക്ക്..
അമ്മ: ആണോ മോളെ, എനിക്ക് മൂന്നു ക്ലിപ്പ് കിട്ടി...
ഭാര്യ: ആണോ അമ്മേ , എന്നാൽ അമ്മയ്ക്ക് കിട്ടിയത് എനിക്ക് താ..എനിക്ക് കിട്ടിയത് അമ്മയ്ക്ക് തരാം..
അമ്മ: അതിനെന്താ മോളെ, നമുക്കിടയിൽ പ്രശ്നങ്ങൾ ഉണ്ടെങ്കിലും അതൊക്കെ  സ്നേഹം കൊണ്ടാണ്..കാണണം എന്നുണ്ടായിട്ടല്ല..ഈ സംസ്ഥാനം മൊത്തം ഒരു കുലുക്ക് കുലുക്കിയ അവള് തന്നെ ആണോ അതെന്നു അറിയാൻ ഉള്ള ഒരു ആകാംഷ..
ഭാര്യ: എനിക്കും അത് തന്നെ അമ്മെ.. അല്ലാതെ പിന്നെ ഇതൊക്കെ ആര് കുത്തി ഇരുന്നു കാണുന്നു..അമ്മയ്ക്ക് കിട്ടിയത് എനിക്ക് മെയിൽ ചെയ്യ്, എനിക്ക് കിട്ടിയത് ഞാൻ അമ്മയ്ക്കും അയക്കാം..ഇപ്പൊ  ലോഗ് ഔട്ട്‌ ചെയ്യാം..ഉച്ചക്കോ ഒന്നും ഉണ്ടാക്കിയില്ല, രാത്രിലേക്ക് എന്തെങ്കിലും ഉണ്ടാക്കാം..
ലോഗ് ഔട്ട്‌ ചെയ്തു അവർ തിരിഞ്ഞു നോക്കിയതും പിന്നിൽ നന്ദു..
നന്ദു: എനിക്കും കൂടെ തരുമോ ആ ക്ലിപ്പ്..
അമ്മ: ഭാ , വൃത്തികെട്ടവനെ, വീട്ടിൽ ഇത്രേം സുന്ദരി ആയിട്ടൊരു ഭാര്യ ഉള്ളപ്പോൾ നാണമില്ലല്ലോട നിനക്ക്...
Posted by Sajeed Noohkhan at 22:36 No comments:
Tuesday, 14 October 2014
സരിത ഹുദ് ഹുദിൽ ഫേസ് ബുക്കിൽ കട പുഴകി വീണു, ഇന്ത്യക്കാരന്റെ നോബൽ സമ്മാനവും, പ്രധാനമന്ത്രിയുടെ അമേരിക്കൻ സന്ദർശനം എല്ലാം..സരിത ഒരു പ്രശസ്ത ചാനലിൽ നൃത്തം ആടിയപ്പോൾ ചെറുതായി കുലുങ്ങി എങ്കിലും, ശെരിക്കും ഇവരൊക്കെ വീണു പോയത് നഗ്ന വീഡിയോ  വന്നതോടെയാണ്...ഗാന ഗന്ധർവന്റെ ജീൻസ് വിവാദത്തിൽ പിടിച്ചു തൂങ്ങി ക്ഷീണിച്ച സധാചാരക്കാർ ഒന്ന് മയങ്ങി വരുന്ന സമയമായിരുന്നു..ദേ വന്നു അടുത്തത്..
അല്ല ഭായ് ഇതിനു മാത്രം സമയമൊക്കെ നിങ്ങൾക്ക് കിട്ടാറുണ്ടോ..ഇന്നലെ ഒറ്റ ദിവസം സരിത ആടി തിമിർത്തു പെയ്യുകയായിരുന്നു..എന്തൊക്കെ ആയിരുന്നു ബഹളം..സരിതയെ ഒരുപക്ഷം തെറി വിളിക്കുന്നു,, മറുഭാഗത്ത്‌ ചാനലിനെ തെറി വിളിക്കുന്നു..ഇടയ്ക്കു കുറെ എന്നെ പോലെ  പൊട്ടന്മാര് ഇതെല്ലാം വായിക്കുന്നു..
സത്യം പറയാമല്ലോ നിങ്ങളുടെ ഒക്കെ കമന്റ്സ് വായിച്ചു കണ്ണ് നിറഞ്ഞു പോയി..ഹോ ഭയങ്കരം..ഇത്രേം നല്ലവരായ ആളുകൾ ഉണ്ടല്ലോ നമ്മുടെ കേരളത്തിൽ ,, പക്ഷേ ഇത്രേം നല്ലവർ ഉള്ള സംസ്ഥാനത്ത് മിനിഞ്ഞാന്നു ഒരു പാവം വണ്ടി മുട്ടി നാട് റോഡിൽ കിടന്നിട്ടു ആരും തിരിഞ്ഞു നോക്കാതെ പരലോകം പുൽകി അത് വല്ലതും സദാചാരക്കാര് അറിഞ്ഞയിരുന്നോ..എങ്ങിനെ അറിയാനാണ്..നമ്മൾ ഇതിനു മുന്നിൽ കുത്തി ഇരുന്നു കേരള സംസ്കാരം, ഭാരത സ്ത്രീയുടെ ഭാവശുദ്ധി, സരിതയുടെ അരക്കെട്ടിന്റെ വലിപ്പം, അങ്ങിനെ എന്തോരം വലിയ മഹാ സംഭവങ്ങളാ ഊണും ഉറക്കവും ഇല്ലാതെ ചർച്ച ചെയ്യുന്നത്...
ഫ്രണ്ട് ലിസ്റ്റിൽ ഒരു കൊച്ചു പയ്യന് ഉണ്ട്..കഴിഞ്ഞ ദിവസം അവന്റെ ടൈം ലൈൻ സ്റ്റാറ്റസ്..ഏതെങ്കിലും കിളവന്മാർ സമയം ചോദിച്ചു എനിക്ക് ഇൻബൊക്സ് മെസ്സേജ് ഇട്ടാൽ സത്യം പ്രായം ഒന്നും നോക്കില്ല അവന്റെ തന്തക്കു വിളിക്കും..
കാര്യം എന്താണെന്നു മനസിലായില്ല..സ്വകാര്യമായിട്ട് അവനോടു വിളിച്ചു ചോദിച്ചു എന്താ സംഭവം..പോന്നു ചേട്ടാ ഫേസ് ബുക്കിൽ പെണ്‍കുട്ടികൾക്ക് മാത്രം അല്ല കാമഭ്രാന്തന്മാരുടെ ശല്യം...ചെറിയ പയ്യന്മാർക്കും ഒരു രക്ഷയുമില്ല...അൻപതും അറുപതും വയസുള്ള, ചില അമ്മാവന്മാര് രാത്രിൽ സമയം എന്തായി എന്ന് ചോദിച്ചു മെസ്സേജ് ഇടുമത്രേ...അതാണ് അവരുടെ കോഡ് വേർഡ്‌..ആഗ്രഹം ഇത്രേ ഉള്ളൂ പയ്യനുമായിട്ടു ഇച്ചിരി ചൂട് വർത്തമാനം പറഞ്ഞു സ്വയം ചൂടായി ആഗ്രഹ സഫലീകരണം നടത്തണം...
കേട്ടപ്പോൾ ചിരിക്കണോ, കരയണോ എന്നറിയില്ല..ഇവരും എവിടെയോ മാന്യന്മാരയിട്ടു ഇരുന്നു സദാചാരം പറയുന്നുണ്ടാവും.. അത് കേട്ട് ലൈക്‌ അടിക്കാനും കുറെ പേർ ഉണ്ടാവും...
പോന്നു ചേട്ടന്മാരെ സദാചാരം എന്നത് ഫേസ് ബുക്കിൽ കുത്തി ഇരുന്നു ഡയലോഗ് അടിക്കുന്ന സംഭവമാണോ?, അതോ അടുത്ത വീട്ടിൽ , ഒരു അന്യ പുരുഷനോ, സ്ത്രീയോ വന്നു എന്നറിഞ്ഞാൽ ഒളിച്ചിരുന്നു നോക്കിയിട്ട്, തനിക്കു കിട്ടിയില്ലല്ലോ എന്ന അസൂയയിൽ അവിടെ പോയി ബഹളം വച്ചും തല്ലു കൂടുന്നതുമാണോ? ഞാൻ മനസിലാക്കിയത് കുറച്ചെങ്കിലും നല്ലപോലെ മനുഷ്യനെ മനസിലാക്കിയവൻ വാചകമില്ലാതെ തന്റെ പ്രവർത്തിയിലൂടെ സദാചാര ധർമം പുലർത്തുകയും അത് മറ്റുള്ളവർക്കു മാർഗ ദർശനമാക്കി കൊടുക്കുകയും ചെയ്യുന്നവനാണ് യഥാർത്ഥ സദാചാര വാദി...
അല്ലാതെ, മുല്ലപ്പെരിയാർ അണക്കെട്ടിനെ കുറിച്ച് ആശങ്കപ്പെടാതെ സരിതയുടെ നൃത്തവും സാരിയേയും കുറിച്ച് ആശങ്കപെടുകയും, കിട്ടുന്നതൊക്കെ തപ്പി എടുത്തു കാണുകയും എന്നിട്ട് ഒന്നും കാണാത്ത മട്ടിൽ ഫേസ് ബുക്കിൽ കുത്തി ഇരുന്നു പറയുന്നതല്ല സദാചാരം..അതിനുമാത്രം സദാചാരവാദികൾ ഒന്നും നമ്മുടെ നാട്ടിൽ ഇല്ല എന്ന് കൊച്ചു കുട്ടികൾക്ക് പോലും അറിയാം..ഉണ്ടായിരുന്നെങ്കിൽ ബാല പീഡനവും ബലാത്സംഗ, പീഡന കേസുകൾ നമ്മുടെ നാട്ടിൽ കുറഞ്ഞേനെ ...ഒരു കണക്കിന് പറഞ്ഞാൽ ഫേസ് ബുക്ക്‌ അക്കൗണ്ട്‌ ഉള്ളവരിൽ ഭൂരിപക്ഷം ഇപ്പോ സദാചാരികൾ ആണ്...
നമ്മുടെ കേരളത്തിന്റെ പേരിൽ ഈ ഫേസ് ബുക്കിൽ കുറേ ചൂടൻ പേജുകൾ ഉണ്ട് ഒന്ന് തപ്പി നോക്ക്, ചിലർക്ക് തപ്പി നോക്കേണ്ട കാര്യമില്ല കാരണം അവർ അവിടത്തെ സ്ഥിരം സന്ദർശകർ ആവും ...അപ്പൊ അറിയാം നമ്മുടെ നാട്ടിലെ മീശ മുളക്കാത്ത പയ്യന്മാർ മുതൽ, കെട്ടിച്ചു വിട്ടതും വിടാത്തതും ആയ ആണിന്റെയും പെണ്ണിന്റെയും സദാചാരം എന്താണെന്നു.....
പ്രായോഗികമായി എന്തെങ്കിലും ചിന്തിക്കു, പ്രവർത്തിക്കു ഉപദേശമല്ല അഭ്യർത്ഥന മാത്രം.. നാട് രക്ഷപെട്ടില്ലെങ്കിലും നിങ്ങളുടെ വീട് രക്ഷപെടും അല്ലെങ്കിൽ ആരോഗ്യം എങ്കിലും ഉണ്ടാവും...
എന്നെ തെറി വിളിക്കാൻ ആരെങ്കിലും വരുന്നു എങ്കിൽ ഒരു കാര്യം ...ഇന്ന് നിങ്ങൾ ചെയ്ത ഒരു നല്ല പ്രവർത്തി പറഞ്ഞിട്ട് വിളിക്ക്....
Posted by Sajeed Noohkhan at 21:18 No comments:
Monday, 13 October 2014
ബസിൽ യുവതിയെ തൊട്ടുരുമി ശല്യം ചെയ്ത അറുപതു വയസുകാരൻ അറെസ്റ്റിൽ...
ഓ, പിന്നെ അയാളെ കൊണ്ട് കഴിയുന്നതല്ലേ ചെയ്യാൻ പറ്റൂ,, അല്ലാതെ ഈ പ്രായത്തിൽ ഹണി മൂണിന് കൊണ്ട് പോകാൻ പറ്റുമോ...
പത്രം തുറന്നാൽ പീഡന വാർത്ത മാത്രമേ ഉള്ളൂ..ജനങ്ങൾ വിഷാംശമുള്ള ഭക്ഷണമാണ് കഴിക്കുന്നത്‌, പഴയ തലമുറയുടെ ആരോഗ്യം അവർക്കില്ല എന്നൊക്കെ ആണ് പറയുന്നത് എന്നാൽ ഇവന്മാർക്ക് പീഡിപ്പിക്കാൻ ഒരു ആരോഗ്യ പ്രശ്നവും ഇല്ല...
ജയലളിതയുടെ അറസ്റ്റ് തമിഴ് നാട്ടിൽ പരക്കെ അക്രമം..
ഹും, വയറ്റിൽ പിഴപ്പിനു നൂറു രൂപ കക്കുന്നവനെ സദാചാരക്കാർ  കെട്ടി വച്ച് തല്ലും..കോടികൾ തട്ടിയവരെ പിടിച്ചു അകത്താക്കിയപ്പോൾ അവർക്ക് വേണ്ടി അക്രമം...ഇതാണ് രാഷ്ട്രിയത്തിന്റെ ഗുണം ജനസമ്മിതിയോടെ കക്കാം.
ദേ , മനുഷ്യാ , നിങ്ങളിവിടെ പത്രവും വായിച്ചു ഇരിക്കുവാണോ..
എടീ നീയോ പത്രം വായിക്കില്ല, ഞാനെങ്കിലും വായിക്കണ്ടേ...
നിങ്ങൾക്ക് ഈ ഇടയായിട്ടു എന്നോട്  തീരെ സ്നേഹമില്ല...
ശോ, അങ്ങിനെ പറയല്ലേ, നീ എന്റെ എബോള വൈറസ്‌ അല്ലേടി...
അത് ഒരു സാധനമാ,,കൂടെ ഒട്ടിയാൽ ജീവനും കൊണ്ടേ പോകൂ...
കണ്ടോ, പിന്നേം എന്നെ കളിയാക്കുന്നു..
നീ നിന്ന് ചിനുങ്ങാതെ കാര്യം പറ....
എന്നെ ഒന്ന് ബ്യൂടി പാർലറിൽ കൊണ്ട് പോകുമോ?
കൂര പൊളിഞ്ഞ കെട്ടിടത്തിനു എന്തിനാ വൈറ്റ് വാഷിംഗ്‌ എന്ന് ചോദിക്കണം എന്നുണ്ടായിരുന്നു..പക്ഷേ ആന്ധ്രയുടെ ഭാഗത്ത്‌ വീശുന്ന  ഹുദ് ഹുദ് ചുഴലിക്കാറ്റു വീട്ടിനകത്ത് വീശിയാൽ താങ്ങാൻ പറ്റില്ല എന്ന് അറിയാവുന്നത് കൊണ്ട് അടക്കി പിടിച്ചു...
നീ അവിടെ പോയില്ലെങ്കിലും സുന്ദരി അല്ലേടി...
ആണോ, ശെരിക്കും.. എന്നെ കളിയാക്കിയതല്ലല്ലോ...
ലോകത്തിലെ ഏതെങ്കിലും ഒരു പുരുഷൻ  പട്ടിയുടെ വാലിൽ മനപൂർവ്വം ചവിട്ടുമോടി..
ഒന്നുമില്ലേ..നീ ഇരിക്ക് ഞാൻ ഒരാൾക്ക് ഒരു കത്തെഴുതി വരാം...
പറയാം നീ ഇരിക്ക് ഞാൻ ആദ്യം എഴുതിയിട്ട് വരട്ടെ.....
എഴുതി കഴിഞ്ഞോ...പണ്ട് കോളേജിൽ പഠിക്കുമ്പോൾ കത്തുകൾ തന്ന ശീലം ഇത് വരെ മറന്നിട്ടില്ല അല്ലെ..
പ്രിയപ്പെട്ട യു, എൻ സെക്രെട്ടറി അറിയാൻ,
സമാധാനത്തിനുള്ള നോബൽ സമ്മാനം അറിയിച്ചത് വായിച്ചു..അത് കിട്ടിയവരെ എന്റെ അഭിനന്ദനം അറിയിക്കുന്നു..ഈ അവാർഡ്‌ പരിഗണിക്കുന്നതിനുള്ള മാനദണ്ഡം എന്താണ് എന്ന് അറിയില്ല എനിക്ക്..ലോകത്ത് സമാധാന ശ്രമങ്ങൾക്ക് അവർ നടത്തുന്ന പരിശ്രമങ്ങൾക്ക് നല്കുന്ന അംഗീകാരം എന്നാണു ഞാൻ ഇതിനെ മനസിലാക്കിയിട്ടുള്ളത്..താങ്കൾ ഒരു കാര്യം പ്രത്യേകം ശ്രദ്ധിക്കണം..ഇതിന്റെ നൂറിരട്ടി സമാധാന ശ്രമം ഇന്ത്യയിലെ ഭൂരിപക്ഷം ഭർത്താക്കന്മാർ തങ്ങളുടെ വീടുകളിൽ ഭാര്യമാർക്ക് മുന്നിൽ നടത്തുന്നുണ്ട്..ഇനി അടുത്ത തവണ അവാർഡിനു പരിഗണിക്കുമ്പോൾ ഇതും കൂടി ശ്രദ്ധിക്കണം എന്ന് താഴ്മായി അപേക്ഷിക്കുന്നു..ഒരു കാര്യം ഉറപ്പിച്ചു പറയാം..ഒരിക്കൽ വന്നു ഇത് പഠിച്ചു അവാർഡ്‌ കൊടുക്കുകയാണെങ്കിൽ പിന്നെ ഈ ഭൂമി അവസാനിക്കുന്ന കാലം വരെ സമാധാനത്തിനുള്ള നോബൽ സമ്മാനം ഇന്ത്യ വിട്ടു പുറത്തു വേറെ ആർക്കും കൊടുക്കേണ്ടി വരില്ല എന്ന് ഉറപ്പു തരുന്നു...
ദെ മനുഷ്യാ..@# @@ ####
Posted by Sajeed Noohkhan at 08:09 No comments:
Wednesday, 8 October 2014
ലോകത്തെ ആർക്കും നിഷേധിക്കാൻ ആവാത്ത ഒരേ ഒരു സത്യം. മരണം മറന്ന മനുഷ്യർ ലോകത്തുണ്ട്. പക്ഷേ മരണം അറിയാത്ത, ഒരിക്കലും അറിയില്ല എന്ന് പറയാൻ ഒരു മനുഷ്യനും കഴിയില്ല. മരണത്തെ ചിലർ ഭയപ്പെടുന്നു, ചിലർ അറിഞ്ഞു കൊണ്ടല്ലെങ്കിലും അതിനെ പ്രണയിക്കുന്നു മറ്റു ചിലർ ഒന്നും അറിയാൻ താല്പര്യമില്ല എന്നമട്ടിൽ നടന്നകലുന്നു. എന്നാലും പ്രായവും, പദവിയും, സൌന്ദര്യവും, സാമ്പത്തിക സ്ഥിതിയും ഒന്നും നോക്കാതെ മരണത്തിന്റെ പാദങ്ങൾ നിശബ്ദമായി, ഒരു നിഴലായി നമുക്കു പിന്നാലെ നടന്നു വരുന്നു.
ബുദ്ധിയും ശക്തിയും ഉപയോഗിച്ചു ഈ ഭൂമിയിൽ മനുഷ്യൻ നേടാത്തത് ഒന്നുമില്ല. അവൻ കണ്ടു പിടിക്കാത്തത് ഒന്നുമില്ല. ഇന്നലെയും വായിച്ചു ഹൃദയവും, മസ്തിഷ്കവും സ്തംഭിച്ചു പോകുന്നവർക്ക് കുറച്ചു നേരം തനിക്കു ചുറ്റും നടക്കുന്ന കാര്യങ്ങൾ അറിയാൻ കഴിയുമെന്നു..അതായതു അവർ മരിച്ചു കഴിഞ്ഞാലും കുറച്ചു നേരത്തേക്ക് അവർക്ക് ഈ ഭൂമിയുമായും, തനിക്കു ചുറ്റുമുള്ള കാര്യങ്ങളുമായി ഒരു ബന്ധം ഉണ്ടാവാറുണ്ട്. ആ സമയത്ത് ശെരിയായ ചികിത്സ കൊണ്ട് അവരെ ജീവിതത്തിലേക്ക് തിരിച്ചു കൊണ്ടു വരാനാകും എന്നാണു ഡോക്ടർമാർ കണ്ടു പിടിച്ചിട്ടുള്ളത്..അങ്ങിനെ ജീവൻ തിരിച്ചു കിട്ടിയവരിൽ നടത്തിയ പഠനമാണ് ഇങ്ങിനെ ഒരു തീരുമാനത്തിൽ ഡോക്ടർമാരെ എത്തിച്ചത്..
ഇതു ശെരിയായാലും, തെറ്റായാലും,,എല്ലാം അറിയാമെന്നു അഹങ്കരിക്കുന്ന മനുഷ്യന് മരണം എന്നും ഉത്തരമില്ലാത്ത ഒരു ചോദ്യമാണ്...ദേഹവും, ദേഹിയും വേർപിരിഞ്ഞു കഴിഞ്ഞാൽ പിന്നെ എന്ത് സംഭവിക്കുന്നു എന്ന കാര്യത്തിൽ ഇന്നും അവൻ അഞ്ജനാണ്. എല്ലാ മത ഗ്രന്ഥങ്ങളും മരണത്തിനു ശേഷം മനുഷ്യന് എന്ത് സംഭവിക്കുന്നു എന്ന് പറയുന്നുണ്ടെങ്കിലും ഓരോ മതത്തിനും ഓരോ അഭിപ്രായമാണ് ഇക്കാര്യത്തിൽ അത് കൊണ്ട് തന്നെ ഇതിൽ ഇതാണ് ശെരി എന്ന് ആർക്കും വ്യക്തമായി പറയാൻ കഴിയുന്നില്ല..അവരവരുടെ ഗ്രന്ഥങ്ങളിലെ കാര്യങ്ങൾ അവരവർ വിശ്വസിക്കുന്നു..പക്ഷേ എല്ലാവർക്കും പൊതുവായി ഒരു ഉത്തരം നല്കാൻ വേണ്ടി പഠനങ്ങൾ നടത്തുകയും ചെയ്യുന്നു..പക്ഷേ അങ്ങിനെ ഒരു ഉത്തരത്തിൽ എത്താൻ മനുഷ്യന് ഇതുവരെ കഴിഞ്ഞിട്ടില്ല..ഇപ്പോൾ തന്നെ ഇത്രയും അഹങ്കാരമുള്ള മനുഷ്യൻ അതിന്റെ ഉത്തരവും കൂടി കിട്ടി കഴിഞ്ഞാൽ ദൈവത്തെ തീരെ മറന്നു പോകും എന്നതു കൊണ്ടാവും ദൈവം അതിനെ ഇപ്പോഴും ഒരു രഹസ്യമായി സൂക്ഷിച്ചിരിക്കുന്നത്...
മരണത്തിന്റെ വൈരുധ്യങ്ങൾ രസകരമാണ്. ഉറ്റ സുഹൃത്തുക്കളുടെ, അല്ലെങ്കിൽ ബന്ധുക്കളുടെ, ആരുടെ എങ്കിലും ജീവൻ തിരിച്ചു കിട്ടാൻ വേണ്ടി ഒരു കൂട്ടർ പ്രാർത്ഥിക്കുകയും, പണവും, സമയവും ചിലവഴിക്കുകയും, കരയുകയും ചെയ്യുമ്പോൾ മറ്റൊരു കൂട്ടം ഒരു പ്രണയ നൈരാശ്യത്തിന്റെ പേരിൽ, കുടുംബ പ്രശ്നങ്ങളുടെ പേരിൽ, സാമ്പത്തിക പരാധീനതകളുടെ പേരിൽ ഒരു ജീവനെ നിഷ്പ്രയാസം ഇല്ലാതെ ആക്കുന്നു. ചുറ്റും ഉള്ളവരെ അനാധരാക്കുന്നു.ആത്മഹത്യ ഒന്നിനും പരിഹാരമല്ല എന്ന് ചിലർ വാദിക്കുന്നു. അത് ഭീരുത്വമാണ് എന്നും പറയുന്നു. ചിലർ അത് ചെയ്യാനും ദൈര്യം വേണം എന്നും, കുറച്ചു നേരത്തെ പോയാൽ അത്രയും വിഷമം കുറഞ്ഞു കിട്ടുമല്ലോ എന്നും പറയുന്നു. ഏതാണ് ശെരി എന്നറിയില്ല. ഓരോ വിഭാഗത്തിനും അവർ പറയുന്നത് ശെരി എന്ന് തെളിയിക്കാൻ അവരുടെതായ ന്യായീകരണങ്ങൾ ഉണ്ടാവാം.
മനുഷ്യ മനസുകൾ എപ്പോഴും സുഖങ്ങളെ പോലെ തന്നെ ദുഖങ്ങളെയും അടുക്കും ചിട്ടയിലും വൈക്കാൻ ശ്രമിക്കണം. അതിനു കഴിഞ്ഞില്ലെങ്കിൽ അത് നമ്മളെ ക്രൂരമായി വേട്ടയാടും. ഓരോ മുറിവുകൾ സൃഷ്ടിച്ചു കൊണ്ടിരിക്കും. മുറിവുകളുടെ കാഠിന്യവും, വേദനയും താങ്ങാൻ ആവാതെ വരുമ്പോൾ ഒരു പരിധി കഴിയുമ്പോൾ ഒരു നിമിഷത്തിൽ എങ്കിലും ചിന്തിച്ചു പോകും ഒന്ന് മരിച്ചിരുന്നെങ്കിലെന്ന് . ആ ഒരു നിമിഷത്തിൽ എന്തും സംഭവിക്കാം ചിലർ അത് പ്രാവർത്തികമാക്കാൻ ശ്രമിക്കും. ചിലർ അതിനെ അതിജീവിക്കും.
ചിലരെങ്കിലും വിശ്വസിക്കുന്നു വീണ്ടും ഒരു ജന്മം കിട്ടുമെന്നും ഈ ജന്മത്തിലെ നഷ്ടപ്പെട്ട് പോയവരെ, നടക്കാതെ പോയ സ്വപ്നങ്ങളെ, പുതു ജന്മത്തിൽ കിട്ടുമെന്ന്. അവർ മരണത്തെ അകമഴിഞ്ഞ് സ്നേഹിക്കും. അതിനെ ചുംബിക്കാൻ ഇഷ്ടപ്പെടും, അതിന്റെ ആലിംഗനം  ആഗ്രഹിക്കും. തെറ്റാണോ ശെരിയാണോ എന്നവർ ചിന്തിക്കില്ല. ജീവിതത്തിലെ അവരുടെ അവസാന പ്രതീക്ഷയാണ് അത്. ഒരുപാട് ആഗ്രഹിക്കുന്നത് കിട്ടാതെ പോകുന്നതിന്റെ നൊമ്പരം ഇല്ലാതെ ആക്കാൻ അവർക്ക് അവസാനമായി കിട്ടുന്ന പിടിവള്ളി.
ചിതകളും, കല്ലറകളും , ഖബറുകളും ഓർമിപ്പിക്കുന്നത്‌ നമ്മൾ എല്ലാവർക്കും ഒരു അവസാനം ഉണ്ടെന്നാണ്..അതിനിടയിൽ ചെയ്യേണ്ട നല്ല പ്രവർത്തികൾ ചെയ്തു തീർക്കണം എന്നൊക്കെയാണ്..പക്ഷേ നമുക്ക് നേട്ടം ഉള്ളവയെ മാത്രമേ നമ്മൾ ഓർക്കുകയുള്ളൂ, കോട്ടമാണെങ്കിൽ ആദ്യ കാഴ്ചക്ക് ശേഷം പിന്നെ അതിനെ ഓർക്കാറില്ല.. അതു മനുഷ്യ സഹജമാണ്,,ആധായം ഉള്ളിടത്ത് മാത്രമേ അവൻ പിന്നെയും തിരിഞ്ഞു നോക്കാറുള്ളൂ.
ഇന്നത്തെ തിരക്കിന്റെ ലോകത്ത് ബന്ധങ്ങളുടെ കാര്യത്തിലും അവൻ അങ്ങിനെ തന്നെയാണ്..എത്ര സ്നേഹിക്കുന്നവരെയും അവനു പ്രത്യേകിച്ചു നേട്ടം ഇല്ലെങ്കിൽ തിരിഞ്ഞു നോക്കാറില്ല..ഓർക്കുക, ലോകത്ത് എല്ലാവർക്കും ഓരോ കാര്യത്തിൽ ഓരോ തിരക്കുകൾ ഉണ്ട് പക്ഷേ അതിനിടയിൽ നിങ്ങൾക്ക് വേണ്ടി ഒരു ദിവസത്തിൽ ഒരു നിമിഷം എങ്കിലും ഒരാൾ മാറ്റി വയ്ക്കുന്നു എങ്കിൽ നിങ്ങളെ അയാൾ അത്രമാത്രം ഇഷ്ടപെടുന്നു,, അയാളുടെ ജീവിതത്തിൽ നിങ്ങൾക്ക് അത്രയേറെ പ്രാധാന്യം നല്കുന്നു എന്നതിന്റെ അടയാളമാണ് അത്.. അങ്ങിനെ അല്ലെങ്കിൽ ഒരു വഴിപാടു പോലെ എപ്പോഴെങ്കിലും നിങ്ങളുടെ അടുത്ത് വരികയും തിരക്കായിരുന്നു എന്ന് പറയുകയും ചെയ്യും.. നല്ല സ്നേഹ ബന്ധങ്ങൾക്ക് പ്രതിസന്ധികളെ, തടസങ്ങളെ, തിരക്കുകളെ തകർത്തെറിഞ്ഞു സ്നേഹിക്കുന്നവരെ തേടി എത്താൻ കഴിയും, അല്ലാത്തിടത്ത് പുതിയ പ്രതിസന്ധികളും, തടസങ്ങളും, തിരക്കുകളും, സൃഷ്ടിക്കപ്പെടുകയും ചെയ്യും...
ജീവിതം ഒന്നു മാത്രം, എത്ര തിരക്കുകൾക്ക് ഇടയിലും, സ്നേഹിക്കാനും, സ്നേഹിക്കപ്പെടാനും സമയം കണ്ടെത്തുക, നിങ്ങളെ അകമഴിഞ്ഞ് സ്നേഹിക്കുന്നവരെ കരയിക്കാതിരിക്കാൻ ശ്രമിക്കുക..നാളെ ജീവിതത്തിൽ എവിടെ എങ്കിലും ഒരു കുറ്റബോധം നിങ്ങളെ വേട്ടയാടാതെ ഇരിക്കാൻ, അതിന്റെ നോവിൽ മനസ് പിടയാതിരിക്കാൻ ശ്രദ്ധിക്കുക.. ഓർക്കുക ഒരു കാര്യം, ബന്ധങ്ങളെ കുറിച്ചുള്ള പക്വമായ അറിവുകൾ വരുമ്പോൾ തന്നെ ഏതാണ്ട് പതിനഞ്ചു വയസോളം  ആവും, പിന്നെ ഉണ്ടും ഉറങ്ങിയും, നമ്മുടെ പണികൾക്കും സമയം മാറ്റി വച്ചാൽ ഒരു അറുപതോ, എഴുപതോ വർഷത്തെ ആയുസ് (ചിലർക്ക് കൂടാം , കുറയാം) ഉള്ള ഈ ജീവിതത്തിൽ ബന്ധങ്ങളെ, സ്നേഹിക്കാനും, സ്നേഹിക്കപ്പെടാനും ബാക്കി ആവുന്നത് വളരെ കുറച്ചു സമയമാണ്, ഈഗോയും , പിണക്കങ്ങളും പറഞ്ഞു ആ സമയം പാഴാക്കാതെ ഇരിക്കാൻ ശ്രമിക്കുക...
ഒരു നിശ്വാസത്തിന്റെ ഒടുവിൽ ഒരിക്കലും തിരിച്ചു വരാൻ ആവാത്ത വിധം മരണം നമ്മെ കാത്തിരിപ്പുണ്ട്‌....
Posted by Sajeed Noohkhan at 23:41 No comments:
Newer Posts Older Posts Home
Subscribe to: Posts (Atom)
View my complete profile
കുബ്ബൂസ്..ഭാര്യക്ക്‌ ഒരു ആഗ്രഹം കുബ്ബൂസ് തിന്നണം.....
ഗഗന സഞ്ചാരികൾ നമ്മൾഗേഹം വെടിഞ്ഞ പറവകൾ പ്രണയ സന്യാസ...
ചില ചോദ്യങ്ങൾ... ജീവനുള്ള കാലംപരസ്പരം മിണ്ടിയില്ല ...
കലഹങ്ങൾ  നന്ദുവിന് ആലോചിച്ചിട്ട് ഒരു എത്തും പിടിയു...
ചീഞ്ഞളിഞ്ഞ സദാചാരം  സരിത ഹുദ് ഹുദിൽ ഫേസ് ബുക്കിൽ ക...
കുടുംബം. ബസിൽ യുവതിയെ തൊട്ടുരുമി ശല്യം ചെയ്ത അറുപ...
മരണം ലോകത്തെ ആർക്കും നിഷേധിക്കാൻ ആവാത്ത ഒരേ ഒരു സത...
Feedjit Live Blog Stats
Feedjit Live Blog Stats
Ethereal template. Powered by Blogger.